Tollbugata (Oslo)

**Tollbugata** (1–35, 2–32) i Oslo er en av langgatene i Kvadraturen som går øst–vest. Den strekker seg fra Tollpakkhuset ved Bjørvika til Bokhandelens hus i Øvre Vollgate. På 1600-tallet ble gaten kalt *Vaterstræde*. Mot øst fortsetter gateløpet som Operagata.

Trafikkmønsteret i Tollbugata og parallellgatene Prinsens gate og Rådhusgata er endret betydelig over tid. Prinsens gate og Rådhusgata var enveiskjørt mot vest, med trikk i førstnevnte, mens Tollbugata (med trikk) var enveiskjørt mot øst. I løpet av siste halvdel av 2010-tallet har alle gatene blitt toveiskjørt med trikketrafikk i Prinsens gate, busstrafikk i Tollbugata og (blant annet) sykkeltrafikk i Rådhusgata. Trikken kom for øvrig til Tollbugata med ett spor i 1894, og dette ble utvidet til to i 1898, før begge ble tatt ut av bruk i 1926. Nytt spor ble tatt i bruk i 1940, men dette er altså fjernet.

Bygningsmessig og reguleringsmessig har det vært store endringer i Tollbugata siden Christianias grunnleggelse etter brannen i 1624. Mye av dette kan observeres gjennom bilder fra 1800-tallet til i dag. Hovedmønsteret er som ellers i Kvadraturen at lave bygg (typisk to etasjer i utmurt bindingsverk og med valmtak) har blitt avløst av høyere murgårder ettersom behovet har meldt seg. Et par bygg (Bokbindergården i nr. 14 og Collettgården på hjørnet ved Kirkegata og med adresse til den) er gjenoppført i byavdelingen på Norsk Folkemuseum på Bygdøy. I noen tilfelller har en større gård blitt oppført på områder der det tidligere stod flere små. Det kan synes logisk at Tollboden har husnummer 1A, men rundt 1900 ble dette nummeret brukt for Hotel Britannia, som stod der dagens Fred. Olsens gate 2 står.

## Bygninger

## Tidligere bygninger

Hotel Britannia - no-nb digifoto 20160217 00003 NB NS NM 05447 (cropped).jpg|Hotel Britannia, med adresse Tollbodgaten 1, stod der Fred. Olsens gate 2 er nå.
Tollbugata 4 OB.F00915.jpg|Thomsegården i nr. 4 ble oppført i 1704 og revet i 1930.
Tollbugata 6 (revet 1879) OB.F00905.jpg|Dette bygget i nr. 6 ble revet før dagens bygg ble oppført i 1897.
Tollbugata 7 og 9 OB.F03175.jpg|Tidligere nr. 7 og 9 ble revet for å gi plass til dagens nr. 7, som ble oppført i 1888.
Tollbugata 8B og 10 OB.F00829.jpg|Empiregården til venstre var i sin tid eid av Peder Anker, men ble revet før dagens nr. 8B ble oppført i 1897.
Tollbugata 11 (revet 1895) OB.F02391.jpg|Oslo Museum oppgir rivedatoen for dette bygget i nr. 11 til 29. april 1895. Samme år begynte oppføringen av en ny forretningsgård.
1870s Tollbugt 10-12 Elefantapoteket - OB.F03139B.jpg|Elefantapoteket holdt til i Tollergården (nr. 12) fra 1707 til bygget ble revet i 1874.
Oslo. Tollbugt. 12B. Oslo handelstand forening - NB MS G4 0467.jpg|I nr. 12B stod denne gården tegnet av Wilhelm von Hanno, men den ble i likhet med nr. 14 og tre gårder i Kirkegata ofret til fordel for Centralbankens nybygg, oppført i 1918–22.
Tollbugata 14 i Oslo før bygningen ble revet og gjenoppført på Norsk Folkemuseum OB.F00916.jpg|Tollbugata 14, Bokbindergården, fotografert 1900. I 1915 ble gården tatt ned for å flyttes til Folkemuseet.
NF221 Tollbugt 14.jpg|Bokbindergården fra nr. 14 gjenreist på Folkemuseet
Tollbugata 16 OMu.F26664.jpg|Fra tidligere nr. 16. Tallet som er formet i smijern på muren, er 1646 og stammer muligens fra en enda tidligere gård. Den avbildede gården ble revet omtrent samtidig med at Cappelengården (Collettgården) ble tatt ned og flyttet til Folkemuseet. Dagens Kirkegata 15 dekker over området der de to gamle byggene stod.
Tollbugata 17 OB.Y4539.jpg|Denne kolonial- og vinhandelen var tidligere å se i nr. 17. Den avbildede siden vender mot Kirkegata.
Tollbugata 18 OB.F02389.jpg|Nr. 18 ble ifølge påskriften på bildet revet 27. mai 1905. Det skjedde i forbindelse med en utvidelse av Centralbankens bygg i nr. 20. Til venstre ses litt av nr. 16, som ble revet samtidig med at Collettgården i Kirkegata 15 ble tatt ned og gjenoppført på Folkemuseet.
Oslo. Tollbugt. 20 - NB MS G4 0469.jpg|Denne gården i nr. 20 ble revet for å gi plass til nybygg for Centralbanken.
Svaneapoteket Tollbugata OB.Z06064.jpg|I nr. 21 lå Svaneapoteket fra 1698 til 1896. Bygningen ble revet 30. juni 1897 for å gi plass til Telegrafbygningen i Kongens gate 21.
Tollbugata 22 (på hjørnet av Kongens gate) - no-nb digifoto 20151221 00002 blds 07660.jpg|Denne gården stod tidligere i nr. 22, på hjørnet ved Kongens gate.
Tollbugata 24 OB.F00351.jpg|Denne forretningsgården stod i nr. 24 inntil slutten av 1800-tallet. Den ble ifølge Oslo Museum revet den 19. oktober 1898.
Tollbugata 27 OB.Y4862.jpg|I denne gården i nr. 27 drev Grøndahl & Søn forlags- og trykkerivirksomhet i nesten 120 år, og Agathe Backer Grøndahl bodde her i en årrekke.
Tollbugata 30 OB.F02168.jpg|Den gamle Gud wære med os-gården i nr. 30, som har gitt navn også til dagens gård.
Tollbugata 37 (revet) OB.F02468.jpg|Inne i kroken der Tollbugata går over i Øvre Vollgate, stod tidligere en gård med adresse Tollbugata 37. Den ble ifølge Oslo Museum revet 3. januar 1899.
Tollbugata 38 og 36 OB.Z02082.jpg|Tidligere nr. 38 (på hjørnet) og (til venstre for den) nr. 36 er begge revet til fordel for dagens nr. 32.


## Referanser




## Litteratur
* Oslo byleksikon: Tollbugata
* 
* 
* 

## Eksterne lenker
* 
* [Tollbugata](https://lokalhistoriewiki.no/wiki/Tollbugata_(Oslo)) i Lokalhistoriewiki
* Byantikvarens gule liste 
*